cyanic-selkie/wikianc huggingface dataset:
Gjennestad videregående skole
Gjennestad videregående skole er en privat videregående skole som ligger i Stokke i Sandefjord kommune i Vestfold og Telemark fylke. Normisjon eier Gjennestad. Skolen tilbyr 4 ulike yrkesfaglige utdanningsprogram. Den videregående skolen og Gjennestad Drift (tidl. gartnerskole) er organisert som separate bedrifter, men samarbeider tett.
Skolen er en internatskole hvor over halvparten av elevene bor. Skolen har dermed en rekke tilbud utover ordinær skoletid.
Gjennestad ble grunnlagt i 1946, av Olav Lofthaug. Da hetene Gjennestad Hagebruksskole. Lofthaug var også skolens første rektor fram til 1976. Han dokumenterte de første årene gjennom film. Filmen består av to deler.
Parken ved skolen ble kåret til Årets grønne park for 2012.
Gjennestad videregående skole bygde det første massivtrehuset med elementer fra en norsk fabrikk med norsk virke. Dette sto ferdig i 2020, og brukes i dag som undervisningsrom, og samt med utleiedel i 2. etasje.
Utdanningsprogram
Vg1 Bygg- og anleggsteknikk
Vg1 Helse- og oppvekstfag Vg1 Naturbruk
Vg1 Salg, service og reiseliv
Vg3 Påbygging til generell studiekompetanse.
Karl Straube
Montegomery Rufus Karl Siegfried Straube (født 6. januar 1873 i Berlin, død 27. april 1950 i Leipzig) var en tysk organist, dirigent og pedagog.
Bakgrunn og utdannelse
Karl Straube var sønn av en tysk far og engelsk mor. Han fikk sin første musikalske utdannelse av sin far som var instrumentmaker og organist i Heilig Kreuz Kirche i Kreuzberg i Berlin. Deretter bygget han seg opp som autodidakt, og tok aldri noen akademisk utdannelse.
I 1888 ble han elev av Heinrich Reimann i orgelspill og i 1897 organist i Willibrordi-kirken i Wesel, Nordrhein-Westfalen. Straube reiste i årene fra 1894 til 1897 på flere konsertturnéer i Europa, og fikk et godt renommé som organist. I 1898 ble han kjent med Max Reger i Frankfurt am Main, og deres vennskap skulle vare helt til Regers død i 1916. Straube bidro med sine konserter sterkt til å gjøre Regers verker kjent i Tyskland.
Arven etter Karl Straube
Straube utviklet kirkemusikkutdannelsen i Leipzig til å bli den ledende i Europa. Hans reiser med Thomanerkoret i Skandinavia inspirerte dessuten mange musikere i Norden til å lage kirkemusikalske sentre etter mønster av Leipzig. Dansken Niels Otto Raasted, islendingen Pall Isolfsson og nordmannen Arild Sandvold var elever av Straube, og alle tre ble domorganister i henholdsvis København, Reykjavík og Oslo. Blant de mange andre som lærte å spille orgel av Straube var Ludvig Nielsen, Erik Saltnessand, Rudolf Mauersberger, Jan Bender, Hermann Keller, Heinrich Fleischer og Michael Schneider.
I 1919 holdt Straube et orgelseminar i Frogner kirke i Oslo, etter invitasjon fra sangpedagogen og musikkritikeren Arne van Erpekum Sem. Under seminaret møtte han blant andre Arild Sandvold. Da koret Cæciliaforeningens dirigent Karl Nissen ble syk, overtok Straube som dirigent ved oppførelsen av Händels Dettinger Te Deum. Etter Straubes forslag ble Cæciliaforeningen deretter i 1921 arrangør av den første Bachfest i Norden. Bachfesten i Oslo gikk over fire konsertdager og ble avviklet etter mønster fra Bachfestene i Tyskland. Bachfestene skulle gjøre Bachs verker kjent. Den store Gesamtausgabe i 46 bind var utgitt så sent som i 1900 og på dette tidspunkt var Bachs kantater fremdeles lite fremført. Den første Bachfest ble avholdt i Berlin 1906.
Karl Straube besøkte også Norge med Thomaskoret i 1939. Konserten ble anmeldt av David Monrad Johansen i Aftenposten, i meget rosende ordelag.
Singaraja
Singaraja er en by i provinsen Bali i Indonesia. Innbyggertallet anslås (2005) til 133 800. Byen ligger nord på øya, og var tidligere hovedstad på Bali. Det er en gammel havneby. Singaraja betyr "løvekonge". Byen har betydelige innslag av både kristne og muslimer, selv om majoriteten er hinduer som ellers på Bali.
I umiddelbar nærhet finner man turiststedet Lovina som ligger noen kilometer sørvest for byen. Langs kysten nordøst for byen finner man en del klipper og svarte strender. Singaraja er lite preget av turisme i forhold en del andre byer på Bali, så her kan man oppleve en genuin balinesisk by. Drosjer finnes ikke, men de lokale bruker mye lokale minibusser. Motorsykkeltransport tilbys overalt i turistområdene.
Hydrotermisk skorstein
En hydrotermisk skorstein eller undervannsventil er en naturlig struktur som blir til ved hydrotermisk aktivitet på havbunnen. Disse kan man finne på store dyp ved midthavsryggene eller andre vulkansk aktive soner. Strukturene er bygd opp av mineraler som blir utfelt når det varme vannet møter det kalde sjøvannet der de hydrotermiske kildene har sitt utløp på havbunnen.
De fleste slike skorsteiner er såkalte smokers, eller røykere som vi kan kalle dem på norsk. Disse fins det to typer av, black smokers og white smokers etter fargen på vannet de slipper ut.
Oppdagelse
Hydrotermiske skorsteiner ble observert første gang i 1979 etter at man to år tidligere hadde oppdaget hydrotermiske kilder i nærheten av Galápagosøyene ved samme midthavsrygg (East Pacific Rise). Disse oppdagelsene ble gjort med en liten miniubåt som ble kalt «Alvin», og den hadde plass til tre mann.
Ulike typer skorsteiner
Det er funnet tre ulike typer skorsteiner. To av dem kalles black smokers og white smokers. De finnes ved midthavsryggene på steder med vulkansk aktivitet. Der blir sjøvann tilført høy temperatur og oppløste mineraler fra magmakammere nede i grunnen. Den siste typen er registrert bare på ett sted og skiller seg ut både fra kjemi, dannelse og det biologiske liv den gir grobunn for. Dette feltet befinner seg på et sted som kalles Atlantis Bank og bærer navnet "Lost City" etter Platons sagn om byen som sank i havet.
Black smoker
black smoker eller sort røyker på norsk, er skorsteiner på havbunnen som slipper ut metall-sulfider. Noe av metall-sulfidene utfelles rett ved og er med på å bygge opp strukturene mens resten forsvinner av gårde som "sort røyk". Temperaturen på vannet som strømmer ut her kan være på 350 °C.
White smoker
White smoker eller hvit røyker på norsk, har en lavere temperatur og annen mineralsammensetning. I disse kildene finner man mineraler sammensatt av barium, kalsium og silisium som er ofte er hvite, og dette danner den hvite "røykskyen".
Lost City
Lost city er et hydrotermisk felt som skiller seg ut fra de andre. For det første så ligger det på en lavspredningsrygg, og det er ikke knyttet til et magmakammer. Ved nærmere undersøkelser viste det seg at dette var vann som hadde sirkulert i sprekker og ganger dybt nede, der varmen fra mantelen er større. Noe av temperaturen kan også tenkes å være dannet ved den kjemiske reaksjonen som oppstår mellom sjøvann og olivin i bergarten peridotitt som finnes nede i grunnen her. Noen av skorsteinene kan bli mellom 20 og 60 meter høye og her finner man de høyeste skorsteinene som er registrert. De består hovedsakelig av kalsitt, aragonitt og brucitt som gir dem den hvite fargen.
Biologiske samfunn
Det ble en stor overraskelse da man oppdaget at disse hydrotermiske feltene huset biologiske samfunn som levde i et økosystem som hentet all energien sin fra kjemisk energi og ikke sollys. Dette foregikk ved at kjemotrofe bakterier som levde i og rundt de hydrotermiske kildene kunne utnytte kjemisk energi de hentet fra det mineralrike vannet. Denne prosessen gav all energi dette økosystemet trengte for å leve.
Sophia Kalkau
Sophia Kalkau (født 1960) er en dansk billedkunstner og forfatter. Hun har hatt separatutstillinger og deltatt i gruppeutstillinger og skrevet bøker om estetikk. Hun ble i 2005 utpekt som medlem av kanonutvalget for billedkunst.
Biografi
Sophia Kalkau begynte med å studere kunsthistorie ved Københavns Universitet 1981–1984 og fortsatte i flere omganger på Det Kongelige Danske Kunstakademi, hvor hun ble cand. phil. i kunstteori i 1996.
Siden starten av 1990-tallet har hun utstilt egne verk i forskjellige sammenhenger primært i hovedstadsområdet, men også i Holstebro, Odense, Reykjavík, Kristianstad, Berlin og Paris. Mange av hennes skulpturelle arbeider er lagt med malt tre, med en fremtoning som får mange til å tro det er gips, men utover skulptur arbeider hun også med fotografi, ofte med en skulpturell vinkel. Dessuten har hun stått for utsmykning av Vejleaaparken og var med i en gruppe der arbeidet med Kolding Å-forløpet gjennom Kolding by 2003/2004.
Hun har videre skrevet bøker om estetikk og prosa.
Hun er medlem av Akademiraadet (2002–) og tidligere medlem av Statens Kunstfonds Legat- og innkjøpsutvalg (2005–2007).
Røde hunder
Røde hunder (Rubella) er en barnesykdom med utslett som forårsakes av rubellaviruset. Den er vanligvis en uskyldig barnesykdom med feber og et småflekket utslett. Røde hunder er også en reisesykdom. Det er økt risiko for å få barnesykdommen ved reising. MMR-vaksinen som gir beskyttelse mot røde hunder gis som en del av barnevaksinasjonsprogrammet.
Tilstanden
Det medisinske navnet på røde hunder er rubella etter det latinske opphavsordet ruber som betyr rød. Røde hunder er som regel ufarlig hos barn, men det vaksineres mot sykdommen i barnevaksinasjonsprogrammet fordi det gir alvorlige misdannelser hos foster når gravide blir smittet.
Foster yngre enn 20 uker kan skades hvis gravide smittes (spontanabort eller medfødte misdannelser). Dette er årsaken til av vaksine anbefales. De fleste barn blir vaksinert. Men vaksine skal ikke gis til gravide. Men enkelte utbrudd i enkelte deler av befolkningen forekommer. Det vil alltid være noen som av en eller annen grunn ikke er vaksinert. Barnet er mest smittsomt 4 dager før og opp til 7 dager etter utslettet bryter ut. I land uten vaksinering vil sykdommen opptre i epidemier med noen års mellomrom.
Historie
Røde hunder var, før vaksinen ble introdusert, en vanlig barnesykdom med feber og et karakteristisk utslett, i dag er sykdommen sjelden i vestlige moderne land.
For de fleste som ble / blir syke kan man kalle røde hunder en 'uskyldig barnesykdom'. Riktig nok kan man få betennelse i leddene (artritt), men dette er en sjelden komplikasjon som særlig rammer jenter etter puberteten. Hjernebetennelse (encefalitt) er også en uvanlig komplikasion som rammer ett eller to barn av hvert tusende barn som blir syke.
Grunnen til at vaksinen ble utviklet, er imidlertid de alvorlige følgene røde hunder kan få for fosteret om moren smittes med rubella i svangerskapet. Røde hunder tidlig i svangerskapet fører hyppig (50%) til abort og medfødte misdannelser dersom fosteret overlever. Et slikt barn fødes ofte med lav fødselsvekt, forstørret lever og milt samt hudblødninger. Typisk er / var også misdannelser av:
Tegn
Noen kan få sykdommen nesten uten å merke noen ting. 2-3 uker etter smitte starter sykdommen med lett feber og et småflekket utslett. Hudforandringene består av flekker med rødme. Og noen ganger hevelse fordi huden over utslettet blir fortykket. Utslettet flyter ikke sammen slik som ved meslinger. Barnet får også ømme lymfeknuter, særlig i nakken, bak/nedenfor ørene.
Undersøkelser
Utslettet er typisk og sykehistorien klassisk.
Det finnes såkalte EIA-metoder for påvisning av antistoffene IgG og IgM mot røde hunder-virus, det finnes også såkalte PCR-metoder for påvisning av selve røde hunder-viruset. For å fange opp viruset eller antistoffene viser det seg at man i tillegg til å ta antistoffblodprøver (serum / serumpar) også kan ta prøver fra munnsekret til den som er syk. Ved mistanke om røde hunder er det anbefalt at sykehusleger (som vanligvis er de som kommer i kontakt med denne sjeldne sykdommen i dag) tar munnsekretprøve i tillegg til serumprøve. Prøvene av munnsekret analyseres av Folkehelseinstituttet som også har mer informasjon om det praktiske rundt denne prøvetakningen.
Antistoffundersøkelser av munnsekret som nevnt over kan også benyttes ved meslinger og kusma.
Tiltak
De fleste får rubellavaksine som effektivt forhindrer sykdommen. Det er de alvorlige komplikasjonene når gravide smittes som er årsaken til at vaksine mot røde hunder anbefales. De som rammes av sykdommen skal ikke ha spesiell behandling, hvis det ikke inntreffer komplikasjoner med andre hudinfeksjoner.
For uvaksinerte gravide som heller ikke har hatt røde hunder naturlig gjelder spesielle retningslinjer. Alle gravide får testet om de har vært smittet eller vaksinert ved blodprøver som tas tidlig på svangerskapskontrollene. Hvis en kvinne ikke har antistoffer mot røde hunder i blodet betyr det at hun ikke er beskyttet mot røde hunder. Det er dette som skjer når hun ikke har hatt røde hunder naturlig eller har vært vaksinert. Hvis det dukker opp et enkelt tilfelle av sikre røde hunder kan andre uvaksinerte gravide i nære omgivelser oppnå en viss beskyttelse ved at spesifikke immunglobuliner gis så fort som mulig.
Gravide
Hvis moren får røde hunder mens hun er gravid - spesielt hvis det inntreffer når embryoets øyne, ører, hjerte og sentralnervesystem begynner å formes - kan det forårsake blindhet, døvhet, hjertefeil og/eller mentalt underutvikling. Personer i alderen 24 – 35 år har så lav beskyttelse mot røde hunder (ca. 15% er ikke beskyttet), at det i årene fremover fortsatt vil være en risiko for at gravide i denne aldersgruppen får sykdommen. Årsaken er at disse kvinnene ikke fikk MMR-vaksinen i barndommen, og de er ikke siden blitt vaksinert mot røde hunder.
Tiden etterpå
Røde hunder har få komplikasjoner hvis det ikke rammer gravide før 20. svangerskapsuke. Etter 20. svangerskapsuke er det svært sjelden at fosteret skades, men det kan noen ganger medføre skade på fosteret.
Noen få barn får en spesiell betennelse i hjernevevet som kalles postinfeksiøs rubellaencefalitt. Dette er en autoimmun sykdom. Immunforsvaret forveksler hjernevev og virus, og angriper seg selv ved en feiltagelse.
Paul Ziemiak
Paul Ziemiak (født 6. september 1985 i Szczecin, Polen som Paweł Ziemiak) er en tysk jurist og politiker (CDU), og fra 2018 generalsekretær i sitt parti.
Ziemiak ble 19. september 2014 leder av ungdomspartiet Junge Union. Ved valget i Tyskland 2017 ble han valgt til Forbundsdagen fra valgkretsen Herne – Bochum II. Han ble 8. desember 2018 valgt som ny generalsekretær i CDU.
Grindhvaler og melonhodedelfiner
Melonhodedelfiner Grindhvaler
Paul de la Cuesta
Cuesta deltok for Spania under Vinter-OL 2010 og oppnådde en 32.-plass i storslalåm som beste resultat.
David Bowie (album)
David Bowie er debutalbumet til den britiske musikkartisten David Bowie, utgitt i 1967 av Deram Records, som var en del av Decca Records. To singler ble utgitt året før albumet kom med de samme musikerne som spilte på albumet, «Rubber Band» med «The London Boys» som b-side (desember 1966) og «The Laughing Gnome» med «The Gospel According to Tony Day» som b-side (april 1967).
Sporliste
Alle sangene er skrevet av David Bowie.
Mandy Islacker
Mandy Islacker (født 8. august 1988) er en tysk fotballspiller.
Hun representerte Tyskland under Sommer-OL 2016 i Rio de Janeiro, der hun tok gull i kvinnenes turnering.
Liv Bredal
Liv Helen Bredal (født 14. februar 1919, død 25. november 2011 i Bærum) var en norsk filmskuespiller fra Stavanger. Hun giftet seg med dukkefilmskaperen Ivo Caprino i 1942, og konverterte til katolisismen. Hun er moren til Remo Caprino og Ivonne Caprino.
Deidre Hall
Deidre Ann Hall (født 31. oktober 1947 i Milwaukee, Wisconsin) er en amerikansk skuespillerinne. Hun er mest kjent for sin rolle som Dr. Marlena Evans i TV-serien I gode og onde dager som hun har spilt i 40 år.
Hinterland
Hinterland er debutalbumet til det norske progrock-bandet Wobbler, utgitt 6. september 2005.
Musikken på albumet er inspirert av den klassiske progressive og symfoniske rocken fra 1970-tallet, med et variert lydbilde som kan minne om band som Yes, Genesis, Emerson, Lake & Palmer, King Crimson, Van der Graaf Generator, Gryphon og Gentle Giant. Wobblers debutalbum ble hyllet for sin moderne versjon av klassisk progressiv rock, men kritikere påpekte også at bandets musikk innimellom lå farlig tett på inspirasjonskildenes. Wobbler spilte i 2003 inn en demo med låtene «Imperial Winter White Dwarf» og «Leprechaun Behind the Door» og gjorde de tilgjengelig via digital nedlasting. Låtene kom ikke med på debutalbumet, men ble senere omarbeidet og gitt ut i 2009 på bandets andre album, Afterglow, med titlene «Imperial Winter White» og «In Taberna».
Gjestemusikere på albumet er Ketil Vestrum Einarsen på fløyter og vokal, Ulrik Gaston Larsen som spiller teorbe og barokkgitar, Paulina Fred på blokkfløyte og Aage Moltke Schou medvirker med perkusjon. Plateomslaget er et maleri av den amerikanske kunstneren Michael Bennett.
Personell
Andre medvirkende
Det tyske sportforum
Det tyske sportforum (tysk: Deutsches Sportforum) er en del av Olympiaparken i Berlin, beliggende i ortsteilen Westend i bydelen Charlottenburg-Wilmersdorf.
Tysklands kroppsøvingsskole (Deutschen Hochschule für Leibesübungen) ble grunnlagt i 1919 og skolen ønsket et nasjonalt senter for sport og kroppsøving. Arkitektkonkurransern ble vunnet av Werner March (1894-1976) og Walter March (1898-1969) sønner av Otto March, arkitekten for Deutsches Stadion, forløperen til Olympiastadion. Arbeidene ble påbegynt i 1925, men fullført først i 1936. Bygningene er oppført i modernistisk stil.
Anlegget ble planlagt i tre deler; øst i området finnes bygningene som omkranser Jahnplatz og Friesenhof, i sør er det anlagt flere store friområder med idrettsanlegg og i vest finnes Frauenbereich (norsk: Kvinneområdet). Den tyske sportens hus («Haus des Deutschen Sportes») er det arkitektoniske midtpunktet og har sin søylegang vendt ut mot Jahnplatz, oppkalt etter Turnvater Jahn. Kuppelsalen i Den tyske sportens hus ble under lekene i 1936 brukt som fektearena. Friesenhof er oppkalt etter Friedrich Friesen, som sammen med Jahn var en av den tyske turnidrettens grunnleggere.
I 1934 ble anlegget innlemmet i riksanlegget (Reichsportfeld), reist foran sommer-OL i 1936. Deler av anlegget ble ødelagt under den andre verdenskrigen. Etter krigen ble Sportforum brukt som hovedkvarter for de britiske okkupasjonsstyrkene, helt til det i 1994 ble tilbakelevert til Berlins myndigheter. Det brukes i dag av en rekke idrettsforeninger, Berlins sportmuseum og den profesjonelle fotballklubben Hertha BSC.
Mataram
Mataram er en by i provinsen Nusa Tenggara Barat i Indonesia. Byen hadde 402 296 innbvyggere ved folketellingen i 2010, på et areal av 61,3 kvadratkilometer.
Mataram dekker over tre byer som er vokst sammen: Ampenan, Mataram og Cakranegara. Grovt sagt er Ampenan er aldrende havneby, Mataram er lokalregjeringssete og Cakranegara er det kommersielle sentrum for øya.
Duvalius
Duvalius er en slekt av billene i delgruppen (underfamilien) skyggeløpere (Trechinae) i familiegruppen løpebiller.
Utseende
Små til middelsstore (ca. 5 millimeter), spinkle, blanke, rødbrunlige løpebiller med lange antenner. De har reduserte øyne og er blinde.
Levevis
Artene lever i huler, der de trolig ernærer seg av andre smådyr.
Utbredelse
Slekten er utbredt i hulesystemer i Frankrike, Italia, på Balkan, i Lilleasia og Kaukasus.
Systematisk inndeling
Systematikken følger Carabidae of the World.
Jakobinerklubben
Jakobinerklubben var navn på en løs sammenslutning av revolusjonære under den franske revolusjon. De fikk navnet etter møtestedet sitt i Paris, et gammelt kloster som hadde tilhørt jakobinerne (dominikanere). De mest kjente jakobinerne var Jean-Paul Marat og Maximilien de Robespierre. Høydepunktet på klubbens makt var under skrekkveldet (1793–1794). Da hadde den 2 000 møtesteder og minst 100 000 medlemmer i Frankrike.
Jakobinerne ble reorganisert utover i 1790-årene og var virksomme frem til 1799 inntil Napoléon Bonaparte avskaffet republikken ved kuppet 9. november 1799, i ettertid kjent som 18 brumaire-kuppet.
Diofantisk ligning
Diofantisk ligning betegner i matematikken en eller flere polynomligninger med heltallige koeffisienter og som bare består av addisjon og multiplikasjon av de ukjente størrelsene. Deres antall er større enn antall ligninger. Løsninger søkes vanligvis i form av heltallige verdier for de ukjente. En fullstendig løsning inneholder alle tall som tilfredsstiller ligningen eller ligningene.
Et enkelt eksempel på en slik ligning er 2x - 3y = 4. Denne viser seg å ha uendelig mange løsninger hvorav x = 5 og y = 2 er én. Andre ligninger har ingen løsninger, mens noen har bare et endelig antall. Noen kjente eksempel er Pells ligning med to ukjente og ligningen xn + yn = zn med tre ukjente. Når n > 2 har denne ingen løsninger, noe som er innholdet av Fermats siste teorem. Dette ble først bevist av Andrew Wiles i 1995.
Diofantiske ligninger er oppkalt etter den greske matematikeren Diofantos som levde i Alexandria i det tredje århundret. Forskjellige slike ligninger og noen av deres løsninger ble senere samlet sammen i det store verket Arithmetica. Dets oversettelse til latin gjorde Bachet i 1621, og det fikk dermed stor betydning for Fermat og den videre utvikling av tallteorien.
Eksempel
En lineær, diofantisk ligning med to ukjente har formen
hvor a, b og c er heltall. Hvis c = 0, er den spesielt enkel å løse. Hvis man kaller den største felles faktor av a og b for d = gcd(a,b), så er sammen med   en løsning for alle heltall n. Den har derfor uendelig mange løsninger.
Når denne fremgangsmåten anvendes på ligningen 4x - 6y = 0, er d = gcd(4,6) = 2 slik at løsningene (x,y) blir (3n, 2n). Bortsett fra den trivielle løsningen (0,0), er de minste da (3,2), (-3,-2), (6,4), (-6,-4) og så videre.
Generelt når konstanten c ikke er null, er det ikke like rett frem å finne løsninger. Det er bare mulig når d = gcd(a,b) som deler venstresiden av ligningen, også  deler c. Derimot hvis c og d er relativt primiske, har ligningen ingen løsninger. Det ville for eksempel være tilfelle med ligningen 6x + 9y = 5. Her d = gcd(6,9) = 3 som ikke deler konstanten 5 på høyresiden.
Hvis ligningen har én løsning (x0,y0), vil den også ha mange andre. De er gitt som
som verifisers lett ved direkte innsetting. Hvis man da som et eksempel betrakter, har denne d = gcd(2,3) = 1 som opplagt deler høyresiden. Siden (5,2) er en løsning, er alle andre gitt ved
For n = -1, 1 og 2 har man da de tilsvarende løsningene (8,4), (2,0) og (-1,-2). Slik kan man finne uendelig mange andre løsninger.
Denne fremgangsmåten er avhengig av at man kjenner én løsning (x0,y0). For ligninger med større koeffisienter kan det være vanskeligt. Men ved bruk av en liten utvidelse av Euklids algoritme, kan dette alltid gjøres på en systematisk måte.
Bachets ligning
Et mye mer komplisert eksempel på en diofantisk ligning er
Den ble først systematisk undersøkt av Claude Bachet og bærer ofte hans navn. Denne ligningen har en opplagt, heltallig løsning (3,5). Med den som utgangspunkt kunne Bachet beregne uendelig mange andre løsninger som er rasjonale tall. Hans fremgangsmåte tilsvarer den Diofantos benyttet mer enn tusen år tidligere for å beregne rasjonale punkt på enhetssirkelen.
Den samme ligningen fikk Fermat til å interessere seg for andre, heltallige løsninger enn (3,5). Selv mente han at det ikke kunne være andre, men ga ikke noe bevis for denne påstanden. Spørsmålet ble stilt til Wallis som var enig, men han fant heller ikke noe bevis. Omtrent hundre år senere kom Euler langt på vei med dette spørsmålet, men det tok likevel mange år til før et tilfredsstillende bevis var etablert for at ligningen ikke har andre løsninger i hele tall.
En mer generell utgave av Bachets ligning er y2 = x3 + c  hvor koeffisienten c er heltallig. Slike ligninger beskriver igjen spesielle utgaver av det som i dag kalles elliptiske kurver og er av stor interesse i moderne tallteori. Avhengig av verdien til konstanten c, har disse ligningene bare et endelig antall heltallsløsninger. For eksempel når c = - 4 er både (2,2) og (5,11) løsninger, mens for c = 3 er der ingen løsninger.
Den norske matematiker Axel Thue ga på begynnelsen av 1900-tallet et viktig bidrag til forståelsen av heltallige løsningene av slike polynomligninger i to variable. Han beviste at de kun vil ha et endelig antall løsninger når de er av tredje grad eller høyere. Likevel finnes det ennå ikke noen systematisk metode for beregning av løsningene.
Johann Friedrich Herzog
Johann Friedrich Herzog (født 5. juni 1647 i Dresden, død 21. mars 1699 samme sted) var en tysk salmedikter og advokat i Dresden. En av hans salmetekster finnes i den svenske salmeboken 1937 års psalmbok og i de norske Norsk Salmebok og Norsk salmebok 2013 der den svenske oversettelsen av hans salme «Så går en dag än från vår tid» også står.
Filippinene under Sommer-OL 1992
Filippinene under Sommer-OL 1992. Tjueni sportsutøvere fra Filippinene deltok i elleve sporter under Sommer-OL 1992 i Barcelona. De kom på delt 54.-plass med en bronsemedalje.
Erycinidia
Erycinidia er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae).
Arealteori for polygoner
Likesidige polygoner har mange ganger fascinert matematikere for deres regelbundne oppbygning. I et likesidig polygon skal alle sider være like lange og vinkeldifferansen være den samme for alle vinkler.
Erycinidia
Utseende
Middelsstore sommerfugler. Bakvingen er trukket ut til en kort, stump stjert. Oversiden kan være for en stor del hvit, med svarte vingespisser på forvingen. Undersiden er mer eller mindre gråbrun, med tverrbånd (som kan være mørke eller hvite) og øyeflekker langs ytterkanten av bakvingen.
Arealteori for polygoner
Vinkeldifferansen er den samme som det ytre gradtallet subtrahert med 360°, og blir den indre vinkelen til polygonet i °.
Erycinidia
Utbredelse
Slekten er utbredt på Ny-Guinea, der de lever i det høytliggende innlandet.
Arealteori for polygoner
På grunn av sin regelbundet til størrelsen er det ikke altfor vanskelig å skape formler til f.eks. arealet av ulika likesidige polygoner.
Gjøs
Gjøs er et flagg som føres i forstavnen av et skip, vanligvis når fartøyet ikke er i fart eller når fartøyet er utsmykket for særlige anledninger. I militær sammenheng fører et lands orlogsfartøyer en offisiell fastsatt gjøs, kalt orlogsgjøsen. Dette kan være identisk med orlogsflagget, men gjerne i mindre format, eller det kan være et helt annet flagg. Handelsskip kan også føre gjøs, da gjerne rederiflagget for det selskap skipet tilhører eller også flagget for byen der skipet er registrert. Lystfartøyer kan i enkelte tilfeller føre vimpelen for foreningen båten tilhører som gjøs.
Arealteori for polygoner
Formelen nevnt nedenfor beskriver arealet av et likesidig polygon.
Teorien bygger på arealet av en trekant
Gjøs
Orlogsgjøs i Norge
I Norge har orlogsgjøsen siden 1905 vært en kvadratisk og symmetrisk utgave av det norske nasjonalflagget. Fra 1844 til 1905 var den norske orlogsgjøsen identisk med unionsmerket eller «sildesalaten», men med proporsjonene 4:5, som i svenske unionsflagg. I norske unionsflagg var unionsmerket kvadratisk. Det svenske sjøforsvaret benyttet også unionsmerket som gjøs på sine fartøyer. Unionsgjøsen var det eneste felles flagg for unionen mellom Sverige og Norge, og det ble også brukt av De forenede Kongerigers diplomatiske representasjoner i utlandet.
Arealteori for polygoner
Formelen kan enkelt forklares som en trekantinndeling av det likesidige polygonet der:
Gjøs
Orlogsgjøs i Norden
Danmarks marine bruker en mindre versjon av orlogsflagget som gjøs. Dette var også Danmark-Norges gjøs før rikene ble skilt i 1814. Sveriges marine har siden 1905 også brukt en mindre versjon av orlogsflagget som gjøs. I Finlands sjøforsvar er gjøsen kvadratisk hvit med et rødt midtfelt hvorpå landets riksvåpen er plassert.
Melanie Leupolz
Melanie Leupolz (født 14. april 1994) er en tysk fotballspiller.
Gjøs
Andre lands orlogsgjøser
Følgende land benytter orlogsflagget også som orlogsgjøs:
Følgende land benytter nasjonalflagget som orlogsgjøs:
Melanie Leupolz
Hun representerte Tyskland under Sommer-OL 2016 i Rio de Janeiro, der hun tok gull i kvinnenes turnering.
Arealteori for polygoner
s= siden (trekantens base)
x= som viser forholdene mellom basen og høyden i trekanten.
Det er altså en forenkling får å beregne arealet av f.eks. i en pentagon, i en heksagon etc., og deretter multiplisere dette arealet med n.
Produktet kommer da til å bli arealet av nevnte likesidige polygon. Ved hjelp av en ligning for et valgfri areal av et likesidig polygon, kan man finne verdien av x, og deretter bruke formelen for hvilken som helst størrelse av det valgte polygonet.
Vintermåler
Levevis
Artens larver kan leve på mange ulike busker og løvtrær. Hannene flyr om natten i februar – april, mest i mars, når temperaturen er rundt 0° C eller litt høyere. De kommer gjerne til lys. De vingeløse hunnene forflytter seg naturlig nok ikke så mye.
Utbredelse
Vintermåleren forekommer i Europa, dessuten i Iran. I Norge finnes den mest på Sørlandet og Vestlandet, der den gjerne er ganske tallrik. Fra Østlandet finnes det bare noen få funn, kanskje på grunn av det kalde klimaet på ettervinteren.
Lasar Segall
Lasar Segall (født 21. juli 1891 i Vilnius, død 2. august 1957 i São Paulo) var en litauisk/brasiliansk kunstner av jødisk herkomst.
Kupang
Kupang er en by på øya Timor i provinsen Nusa Tenggara Timur i Indonesia. Innbyggertallet anslås (2010) til 450 000, på et område på 180,27 kvadratkilometer.
Lasar Segall
Segall ble født i Vilnius, men studerte kunst ved det kongelige prøyssiske akademiet i Berlin fra han var 15 år gammel. Han ble frustrert over retningslinjene for undervisningen der, som han fant for stivbeint og akademisk, så han dro til Dresden og utviklet en egen stil som besto av en blanding av sin jødiske åndsarv med kubistisk anstrøk.
Kupang
Byen er sete for et katolsk erkebispedømme, og har eget universitet siden 1962. Kupang har sementindustri og er en eksporthavn.
Lasar Segall
Han dro til São Paulo, Brasil i 1912. Tre av hans søsken var der allerede. Selv om han var bare på kort besøk, hadde både stil og temaer i kunsten tatt farge av oppholdet. Han begynte å male «jungel», og skildret et par der en av partene hadde annen hudfarge. Dette var ikke sjelden i Brasil, men ble opplevd som sosialt komplisert i mange kretser.
Han flyttet til São Paulo i 1923 sammen med sin første ektefelle, Margarete. Året etter arrangerte han en separatutstilling. De følgende årene pendlet han mellom Brasil og Tyskland, men fikk statsborgerskap til Brasil fra 1927. Ett av maleoppdragene han fikk, var å portrettere modernistpoeten Mário de Andrade. Gjennom ham fikk han også innpass i den brasilianske modernistbevegelsen.
Han bodde i Paris mellom 1928 og 1932. Han tok da opp skulptur som uttrykk – med tydelig preg fra sitt nye hjemland. Etter 1928 og livet ut bodde han i en kombinert enebolig og atelier, tegnet av arkitekten Gregori Warchavchik. Huset er nå museum for hans liv og virke. Bygningen regnes som et av São Paulos ikoniske bygg i modernistisk stil.
Verker av ham som befant seg i Tyskland ble erklært entartet i 1937. 38 verk ble beslaglagt.
Cristian Deville
Cristian Deville (født 3. januar 1981 i Cavalese) er en italiensk alpinist.
Han debuterte i verdenscupen i alpint 5. januar 2003, og han fikk sin første seier da han vant slalåm i Hahnenkammrennene i Kitzbühel 22. januar 2012.
Deville deltok for Italia under Vinter-OL 2010 i slalåm, men fullførte ikke rennet.
Vaterland
Vaterland kan vise til
Carlos Germano
Carlos Germano Schwambach Neto (født 14. august 1970 i Domingos Martins) er en brasiliansk tidligere fotballspiller, som var målvakt i sin aktive karriere.
Han var med i Brasils tropp i VM i fotball 1998.
Karriere på klubbnivå
Carlos Germano startet sin karriere i 1985 i sin hjemby, hvor han ble oppdaget av Vasco da Gamas manager, som foreslo at han sluttet seg til klubbens ungdomslag. Han ble førstemålvakt for ungdomslaget fra og med dette året.
Da Vasco da Gamas førstekeeper Acácio forlot klubben, ble Carlos Germano umiddelbart klubbens førstevalg i mål. Han ble utropt til Série As beste målvakt i 1997.
I 1999 ble han uenig med Vasco da Gamas styreleder, og forlot klubben. Han signerte for Santos i 2000, men klubben viste seg å ikke være i stand til å innfri hele kravet i forbindelse med overgangssummen, og han fikk rett til gratis overgang, hvoretter han gikk til Portuguesa. Carlos Germano signerte ettårskontrakter fra da av, inntil han signerte for Penafiel, som den gang spilte i portugisisk andredivisjon, i 2005.
Landslagskarriere
Carlos Germano representerte Brasil i U-16-VM i 1987 og i U-20-VM i 1989. I 1988 var han Brasils målvakt i Sør-Amerikas U-20-mesterskap.
Carlos Germano spilte ni landslagskamper for Brasil i perioden 1995 til 2001.
Trenerkarriere
Etter å ha lagt opp etter 2005/06-sesongen, ble Carlos Germano etterhvert målvaktstrener.
David Politzer
Hugh David Politzer (født 31. august 1949 i New York) er en amerikansk fysiker og nobelprisvinner. Han ble tildelt Nobelprisen i fysikk i 2004 sammen med landsmennene David Gross og Frank Wilczek for «oppdagelsen av asymptotisk frihet i teorien for fargekraft».
Politzer ble født i New York i en familie av slovakisk opphav. Han ble uteksaminert ved Bronx High School of Science i 1966 og fikk en Bachelor fra University of Michigan i 1969 og en filosofisk doktorgrad fra Harvard University under veiledning av Sidney Coleman.
Anders Eljas
Anders Erik Gillis Eljas (født 15. januar 1953 i Stockholm i Sverige) er en svensk komponist, arrangør og akkompagnatør.
Eljas er siden 2010 samboer med den norske artisten Wenche Myhre.
Roing under Panamerikanske leker 1951
Roing under Panamerikanske leker 1951. Roing var med som en av nitten sporter i de første Panamerikanske leker 1951 som ble arrangert i Buenos Aires i Argentina fra 25. februar til 3. mars.
Friidrett under Sommer-OL 1968 – Femkamp kvinner
Friidrettsøvelsen Femkamp damer ved Sommer-OL 1968 fant sted den 16. oktober.
Berit Berthelsen representerte Norge og kom på 18.-plass.
Sammendrag
Stillingen etter alle 5 øvelser
Karolinerspelet i Tydal
Karolinerspelet i Tydal er en utendørs teaterforestilling som tar for seg karolinernes katastrofale tilbaketrekning til Sverige i januar 1719. Det er en stor produksjon og i 2012 oppsetningen er det hele 130 skuespillere.
Col di Lana
Col di Lana (italiensk) eller Col de Lana (ladinsk) er et 2462 meter høyt fjell i Dolomittene, som ligger over dalen (og kommunen) Fodom. På toppen står et kapell som minner om de harde kampene som fant sted her under første verdenskrig. Av samme grunn har fjellet fått binavnet Col di Sangue («Blodfjellet»).
Fjellet utgjør Col di Lana-gruppa sammen med Monte Sief (2424 moh.), Settsass (2571 moh.) og et høyplatå med fjellbeiter (1900–2100 moh.) nord for selve Col di Lana. Denne fjellgruppa ligger mellom Sela i vest og Fanes og Croda da Lago i øst. Fjellpassene som begrenser gruppa, er Campolongo-, Valparole- og Falzaregopasset.
Da Italia erklærte Østerrike-Ungarn krig i 1915, hørte Col di Lana (sammen med Fodom og dagens Syd-Tirol og Trentino) til Østerrike-Ungarn. Col di Lana var et strategisk viktig punkt i sydfronten, siden italienerne håpet på å kunne invadere Østerrike-Ungarn over det forholdsvis lave høyplatået nord for toppen. Østerrikerne klarte lenge å forsvare toppen, om enn under enorme tap av menneskeliv, spesielt på italiensk side (både grunnet kamphandlingene og snøras). De italienske styrkene begynte derfor å underminere fjellet, og sprengte hele fjelltoppen i lufta natten fra 17. til 18. april 1916. Selv om de overlevende østerrikerne på Col di Lana måtte overgi seg, førte ikke sprengningen til det ønskede resultatet, siden østerrikerne trakk forsvarslinjen tilbake til Monte Sief, som de italienske styrkene ikke klarte å forsere.
Trump International Hotel and Tower (Dubai)
Trump International Hotel & Tower er et foreslått skyskraper-hotell som er tenkt bygget i sentrum av Palm Jumeirah i Dubai. Bygningen vil inneholde et 48 etasjers blandingshotell, og et leilighetskompleks, med estimert kostnad på USD 600 millioner.
Det opprinnelige design var et sirkulært tårn omgitt av fire gyldne blader feste til siden, men dette forslaget ble avvist av Nakheel som senere offentliggjorde et annet design som viser et tårn splittet i to, med en innovativ ny kjernedesign som minimererer skyggefenomener. Bygningen vil bestå av rustfritt stål, glass og sten Det eksklusive joint venture mellom The Trump Organization and Dubai-baserte Nakheel, et statlig eid selskap, ble offentliggjort 5. oktober 2005.
Liste over Angolas visepresidenter
Angolas visepresident er det nest høyeste politiske embetet i landet etter presidenten. Embetet som visepresident ble innstiftet gjennom forfatningen av 2010. Statsministeren var 1975–2010 presidentens stedfortreder. Visepresidenten blir utnevnt av presidenten.
Anas Aremeyaw Anas
Anas Aremeyaw Anas er en ghanesisk journalist. NRKs Afrika-korrespondent Sverre Tom Radøy sier om journalisten at «Han har mange nok fiender etter å ha avslørt korrupte politifolk og politikere, kinesiske sexslavehandlere, heksedoktorer som selger avkappede menneskelemmer og skandaler i matindustrien». Barack Obama sa i 2009 til Ghanas parlament at «Modige journalister som Anas Aremeyaw Anas, som risikerer livet for å få fram sannheten».
Mankedue
Mankedue (Caloenas nicobarica) er en due som hekker på små ubebodde øyer i Indonesia og på Nikobarene.
Det er en stor due, opp mot 40 cm lang. Den er hovedsakelig metallisk grønn med grønn og kopperfargede halsfjær. Hode, øvre del av nakken, flygefjærene og brystet er mørkegrå. Stjerten er veldig kort og hvit. Den har en utvekst ved roten av nebbet. Hunnen er noe mindre enn hannen, og har en mindre utvekst på nebbet, korterte halsfjær og er brunere under. Ungfugler har svart stjert.
Mankeduene streifer rundt i flokker fra øy til øy, inkludert ubebodde øyer, på leting etter mat som frø, frukt og enkelte virvelløse dyr.
Underarter
Det er beskrevet to underarter av mankeduer :
Arthur Ashe
Arthur Ashe (1943–1993) var en amerikansk profesjonell tennisspiller.
Ashe var en av verdens beste tennisspiller i slutten av 1960-tallet og i store deler av 1970-tallet og i 1976 var han rangert som verdens beste.
Han ble profesjonell i 1969 og som amatør i 1968 vant han Grand Slam-turneringen US Open. Han var den første fargede som vant en Grand Slam, og han beseiret den profesjonelle Tom Okker fra Nederland 3–2 i sett i finalen. Okker fikk en sjekk på $14 000 mens Ashe fikk $28 som erstatning for sine utlegg.
Ashe vant totalt 33 single- og 14 doubleturneringer, hvorav fem Grand Slam, i løpet av sin tenniskarriere. Han vant blant annet Stockholm Open to ganger; 1971 og 1974.
I 1970 vant han sin første Grand Slam-turnering som profesjonell da han beseiret Richard Crealy med 6–4, 9–7, 6–2 i finalen i Australian Open. I 1975 ble han den første fargede mannlige spilleren til å vinne Wimbledon da han beseiret sin landsmann Jimmy Connors 6–1, 6–1, 5–7, 6–4 i finalen.
Han var også den første fargede spilleren på USAs Davis Cup-lag. I årene 1963–1978 spilte han 34 Davis Cup-kamper hvorav han vant 28. Ashe var kaptein for det amerikanske Davis Cup-laget 1981–1986 og førte laget til seier de to første årene.
Little Red Album
Little Red Album var et musikkalbum med Subway Suck i 1979. Dette ble bandets første og siste plateutgivelse.
Arthur Ashe
Ashe fikk et hjerteinfarkt i 1979 og gjennomgikk en hjerteoperasjon i 1988. Under operasjonen ble han i forbindelse med blodtransfusjoner infisert med hiv-smittet blod og utviklet etterhvert aids og døde i februar 1993.
I 1985 ble han opptatt i International Tennis Hall of Fame og han har også blitt tildelt Presidentens Frihetsmedalje.
Hovedarenaen for US Open fikk navnet Arthur Ashe Stadium i 1997 til hans ære.
Jamaicas herrelandslag i fotball
Jamaicas herrelandslag i fotball er det nasjonale fotballaget til Jamaica, og dette landslaget blir administrert av Jamaicas fotballforbund. Det jamaicanske fotballforbundet ble stiftet i 1910, og de ble medlem av FIFA i 1962. Jamaica har deltatt i ett VM-sluttspill, og nasjonalstadion er National Stadium i Kingston.
Kilder
Kagge Forlag AS, OSLO. ISBN 82-489-0244-7
Fanes
Fanes (tysk også Kreuzkofelgruppe) er en fjellkjede i Dolomittene i de italienske provinsene Syd-Tirol og Belluno. Kjeden begrenses av Val Badia i vest og Val da Tamersc i nord. I syd danner Valparolepasset forbindelsen til Col di Lana-gruppa og Falzaregopasset til Croda di Lago. I øst skilles Fanes av Tofane fra Cortina d'Ampezzo. Travenanze-bekken danner skillelinjen mellom disse to fjellkjedene. I nordøst berører Fanes også Senes (Prags-Dolomittene). Fanes’ høyeste fjell er Piz dles Cunturines (tysk Cunturinesspitze, 3064 moh.).
Fanes ligger midt i det ladinske språkområde og har en sentral plass i ladinernes mytologi. Deres «nasjonalepos» handler om Fanesfolket, som skal ha holdt til i dette fjellandskapet. Fanesfolket lever ifølge dette sagnet i dag underjordisk sammen med murmeldyrene, etter at de ble forrådt av sin egen konge. Han ble som straff forvandlet til en stor steinblokk, som fremdeles kan tas i øyensyn rett ved Falzaregopasset (falza rego = «falsk konge»).
Viktige topper i Fanes er:
Simon Sechter
Simon Sechter (1788–1867) var en østerriksk musikkteoretiker, musikkpedagog, organist, dirigent og komponist.
Liv og virke
Sechter kom til Wien i 1804 for å studere hos Antonio Salieri. I 1824 overtok han posten som hofforganist etter Jan Václav Voříšek. Fra 1810 underviste han i klaver og sang ved en blindeskole. I 1828 underviste han den allerede dødssyke Franz Schubert i kontrapunkt. Sechter ble i 1851 utnevnt til professor i komposisjon ved konservatoriet ved Gesellschaft der Musikfreunde i Wien.
Han er gravlagt i en æresgrav ved Wiener Zentralfriedhof (gruppe 0, rad 1, nr 23).
I 1894 ble Sechtergasse i Wien-Meidling oppkalt etter ham.
Betydning
Sechters undervisningsmetoder var svært strikte. For eksempel forbød han Anton Bruckner å skrive originalkomposisjoner mens han fikk undervisning i kontrapunkt. Sechter underviste Bruckner per post fra 1855 til 1861 og regnet ham som sin beste student. Da studietiden var slutt, skrev Sechter en fuge han dediserte Bruckner.
Sechters trebinds avhandling om komposisjonsprinsipper, Die Grundsätze der musikalischen Komposition (1853–54) fikk en stor innflytelse på mange senere teoretikere. Tankene hans er avledet av Jean-Philippe Rameaus teori om generalbass, alltid diatonisk. Sechter var talsmann for renstemthet til forskjell fra veltemperert stemming.
Sechter var også komponist og skal ha skrevet mer enn 8000 verk, deriblant 5000 fuger – om mulig skrev han en hver dag. Dessuten komponerte han messer og oratorier, riktignok ble bare hans orgel- og klaverstykker og to strykekvartetter publisert.
Elever
<div style="">
Ambon (by)
Ambon (eller Amboina) er provinshovedstaden i provinsen Molukkene i Indonesia. Innbyggertallet anslås (2005) til 355 600.
Portugiserne kom til øya Ambon i 1512, og de gjorde den til et militært hovedkvarter og utgangspunkt for katolsk misjon. Ambon ble så erobret av nederlenderne i 1605, og den var nederlandsk koloni med avbrudd til 1949. En engelsk bosetning der ble ødelagt av nederlenderne i 1632. Ambon var under britisk styre fra 1796 til 1802 og deretter fra 1810 til 1814.
Japanerne erobret Ambon og deres marinebase i 1942. I 1950 var det et opprør i Molukkene, og Ambon var en kort periode hovedstaden i republikken Sør-Molukkene, som snart måtte bukke under for nederlandsk overmakt.
Etter at det nederlandske kolonistyret var over, emigrerte mange molukkere fra Ambon til Nederland.
Byen og området har vært åsted for voldsomheter mellom muslimer og kristne, men mange drap og kirkebranner.
Engelbrektopprøret i 1434
Engelbrektopprøret i 1434 var et opprør sommeren 1434 med utgangspunkt i Bergslagen og Dalarna til resten av Sverige. Opprøret begynte som et bondeopprør blant bergverksarbeiderne i Dalarna, de såkalte «bergmennene», og ble ledet av lavadelsmannen Engelbrekt Engelbrektsson.
Det var flere grunner til bondeoppstanden i Sverige. For det første var mange av bøndene misfornøyde med de høye skattene man måtte betale til kronen som en følge av krigen mellom kong Erik av Pommern og Hansaforbundet. Fogdene på landsbygda var ansvarlige for å kreve inn kongens skatter, og ble raskt svært upopulære. Disse var ofte utlendinger som hadde lite kunnskap om lokal lov og skikk, og fór hardt fram mot lokalbefolkninga under skatteinnkrevingen.
Krigen førte også til en boikott fra hansaen mot unionen. Dette satte en stopper for eksporten av kobber og jern fra Dalarna, og var nok også en del av grunnen til at opprøret begynte nettopp blant bergmennene fra Dalarna.
55 (tall)
55 (femtifem, også skrevet femogfemti på riksmål) er det naturlige tallet som kommer etter 54 og kommer før 56. 55 er et oddetall.
55 er atomnummeret til cesium.
55 er LV i romertall.
The Vineyards
The Vineyards er et rockeband fra Oslo som ble grunnlagt i 2003. Bandet gis ut av plateselskapet Rec90.
Uruguay under Panamerikanske leker 1951
Uruguay under Panamerikanske leker 1951. Uruguay deltok i de første Panamerikanske leker som ble arrangert i Buenos Aires mellom 25. februar og 3. mars 1951. Uruguay vant ikke noen medalje.
Nytteplanter
Nytteplanter, eller nyttevekster, er planter med en eller annen bruksverdi. Begrepet skiller slike planter fra rene prydplanter. De kan for eksempel ha næringsverdi for dyr eller mennesker. Andre kan brukes som krydder eller tilskrives legende betydning. I tillegg kan mange planter brukes i forbindelse med håndverk.
Robbie Dixon
Robbie Dixon (født 4. januar 1985 i North Vancouver) er en canadisk alpinist.
Han debuterte i verdenscupen i alpint 26. november 2006, og hans beste verdenscup-plassering er en 4.-plass i super-G fra 2008.
Dixon deltok for Canada under Vinter-OL 2010 og oppnådde en 24.-plass i storslalåm som beste resultat.
Kanal 1 (TV-program 1984–86)
Kanal 1 var et norsk direktesendt musikk- og underholdningsprogram som gikk på NRK-TV fra 1984 til 1986. Programmet tok i hovedsak for seg aktuell pop og rock, ble ledet av Ivar Dyrhaug og Steinar Ofsdal (Petter Nome ledet det første programmet). Programmet ble sendt på fredagskveldene.
Claus Jensen (orgelbygger)
Claus Jensen, født 1815 i Schleswig-Holstein og død 25. januar 1892, var en danskfødt instrumentmaker som hører til blant Norges dyktigste og mest betydelige orgelbyggere.